Joko Widodo

Joko Widodo, skrátene Jokowi (* 21. jún 1961, Surakarta) je indonézsky politik, od roku 2014 do roku 2024 prezident krajiny. Je členom Demokratickej strany Indonézia - boj (partaje Demokrasi Indonesia Perjuangan, PDI-P).

 Život 
Pochádza z chudobnej rodiny, vyštudoval lesníctvo na Univerzite Gadjah Mada a stal sa majiteľom úspešnej firmy na výrobu nábytku. V roku 2005 bol zvolený za starostu Surakarty, podarilo sa mu výrazne znížiť kriminalitu a vďaka investíciám do infraštruktúry a rozšírenia zelených plôch urobil mesto príťažlivejším pre turistov. V roku 2012 ho nadácia City Majors Foundation vyhlásila tretím najlepším starostom sveta.Iñaki Azkuna, Mayor of Bilbao, Spain Awarded the 2012 World Mayor Prize. WorldMayor, 8. 1. 2013

V roku 2012 vyhral voľby na post guvernéra indonézskeho hlavného mesta Jakarty. Profiloval sa energickým bojom proti korupcii a nepotizmu, začal zverejňovať rozpočet svojho úradu. Jeho popularity využila strana PDI-P, ktorá ho nominovala ako svojho kandidáta v prezidentských voľbách v júli 2014. Podľa indonézskej ústavy smú do jednokolových volieb postaviť svojho zástupcu iba strany, ktoré disponujú aspoň pätinou kresiel v parlamente. Widodovým jediným protikandidátom tak bol generál Prabowo Subianto (Hnutie za veľkú Indonéziu, skrátene Gerindra), ktorého porazil ziskom 53,15 % hlasov.

Svojimi priaznivcami je Widodo vnímaný ako muž, ktorý sa vypracoval vlastnou usilovnosťou a umom a ako predstaviteľ nastupujúcej generácie, vymedzujúci sa voči tradičným elitám.Profile: Yoko Widodo. BBC News, 28. 9. 2015 Bol často porovnávaný s Barackom Obamom, s ktorým ho spája nielen rok narodenia a fyzický vzhľad, ale tiež to, že pochádza z neprivilegovaných vrstiev. Známou sa stala jeho prax zvaná blusukan, kedy bez prípravy chodí medzi prostými občanmi a diskutuje s nimi o ich problémoch.Zuckerberg to Jokowi: What is Blusukan? Tempo.co, 13.10.2014 Veľkú pozornosť vzbudil, keď na promócie svojho syna do Singapuru letel bežnou linkou s vysvetlením, že na súkromné cesty prezidentský špeciál nepotrebuje.Indonesia president draws praise and criticism for flying economy to Singapore. The Straits Times, 22. 11. 2014

V zahraničnej politike je stúpencom nezávislosti Palestíny, vyzval k jednotnému postupu moslimského sveta proti Izraelu.Indonesian President Urges Israel To End 'Colonization Of Palestine,' Calls On Moslim World To Unite. International Business Times, 7. 3. 2016

Kritici Widoda obviňujú z populizmu, jeho politika nulovej tolerancie voči zločinu vedie k početným prípadom porušovania ľudských práv - príkladom môžu byť prehmaty sprevádzajúce jeho kampaň proti verejnému predaju alkoholu, ktorý prezident označuje za porušovania zásad islamu.Why european leaders must challenge Indonesia president Joko Widodo on human rights abuses. Newsweek, 19. 4. 2016

Je fanúšikom rockovej hudby, jeho obľúbenou skupinou sú Napalm Death. V roku 2015 ho členovia tejto skupiny požiadali, aby udelil milosť dvojici austrálskych pašerákov drog odsúdených k smrti.NAPALM DEATH Frontman Is Asking Indonesia 's President To Spare the Lives of Two Incarcerated Men. Metal Injection, 28. 1. 2015 K poprave však nakoniec došlo, aj napriek tomu, že Austrália na protest odvolala z Jakarty svojho veľvyslanca.Bali nine Executions: Indonesia responds to Australia withdrawing ambassador. The Sydney Morning Herald, 29. 4. 2015

Počas jeho funkčného obdobia sa začalo s výstavbou mesta Nusantara, ktoré má nahradiť Jakartu ako hlavné mesto krajiny.

 Referencie 

 Iné projekty 

 Externé odkazy 
 Encyclopaedia Britannica

 Zdroj 

Kategória:Prezidenti Indonézie